Rezumatul ședinței din 21 aprilie 2015
Ședința a fost coordonată de Manager General, Dr. Grasu Alis, care a mentionat  ca in deschiderea sedintei se vor face doua prezentari: una din partea Bancii Transilvania  iar cealalta va fi o prezentare  a medicamentului Glypressil ce poate fi utilizat in interventiile de urgenta si ar putea fi utilizat pe ambulante, la stabilizarea pacientului in vederea transportarii acestuia la spital.
Ca urmare a celor mentionate, Domnul Marin Vasilescu, a facut o scurta prezentare a ofertei Bancii Transilvania  – Cardul de cumparaturi iar apoi, Doctor Ionelia Iliuta reprezentant al firmai Ferring Pharmaceuticals Romania SRL, a prezentat medicamentul Glypressin, dedicat urgentelor in caz de varice esofagiene si/sau sindromul hepato-renal tip 1, facand referiri la indicatii, modul de administrare, reactii adverse si contraindicatii.
Managerul SABIF,  Doctor Grasu Alis a informat pe cei prezenti despre posibilitatea ca in urmatoarele saptamani, Substatia Sectorului 3 sa fie mutata intr-o noua locatie oferita de primarie (linga Liceul Patrascanu) in comodat, deci fara a plati chirie, si fara a necesita costuri suplimentare pentru amenajare din partea SABIF. Mutarea substatiei se impune ca urmarii a cresterii cu circa 300 locuri a cererilor de inscriere la cresa  unde isi are sediul si substatia Sectorului 3. 
 S-a trecut apoi la discutarea faptului ca toate microstatiile trebuie sa aiba echipaje care incep programul la ora 7 cat si la ora 8. S-a hotarat ca pana martea viitoare, adica 28.04.2015, sa fie prezentate conducerii SABIF planificarea echipajelor de ora 7 si 8 pentru fiecare substatie.
In continuare Doamna Manager Dr. Grasu Alis, a propus pentru joi 24.04.2015 o sedinta,  care sa includa toti coordonatorii si sefele de tura, in care sa se dezbata si gasi solutii eficiente de coordonare, in special pentru urgentele de cod rosu, care vor trebui repartizate si monitorizate astfel incat echipajul repartizat unei solicitari sa dispuna de un timp de ajungere la caz cat mai mic. S-a recomandat de asemenea, ca urgentele cod galben de transport sa fie preluate si  monitorizate cu atentie crescuta pentru a putea satisface cererile de transport venite de la spitale.

S-a abordat apoi  situatia predarii  proceselor verbale de instruire profesionala de  la substatii si faptul ca o parte din personal nu a fost prezent la instruire. S-a decis ca lista celor ce au absentat sa fie inaintata asistentei sefe, pentru ca toti cei ce au lipsit la primele doua teme (BLS adult, BLS copil) sa recupereze instruirea, in statia centrala  in  zilele libere.
S-au analizat situatiile statistice si raportarile saptamanale si lunare  pe fiecare substatie precum si listele cu pantofii si uniformele vechi sau deteriorate in vederea inlocuirii. 
A urmat prezentarea situatiei verificării: centurilor, colantărilor și a păturilor, precum si a tabelelor ce atesta prezența sau absența acestora pe fiecare mașină în parte. S-a constatat ca la sectorul 5 este o masina cu scaun defect, la mai multe substatii a fost sesizata  lipsa patruilor si a centurilor defecte. Doamna Dr. Grasu Alis, a cerut sa fie inaintate  imediat referatele de necesitate pentru toate lipsurile constatate sau acolo unde este cazul pentru reparatiile necesare fiecarei ambulante. 
Sefii de substatie au sesizat ca nu mai exista electrozi pentru copii. Doamna manager dr. Alis Grasu a cerut sa se faca imediat referat pentru 23 electrozi pentru copii.
Seful de atelier Dl. Tanasescu Sorin a informat ca in atelierul auto se afla un numar de noua masini, din care la trei vor fi finalizate reparatiile in ziua curenta, celelalte sase ramanand in continuare in atelier pana la finalizarea reparatiilor.
 Doamna Dr. Grasu Alis, a cerut D-lui Pelteacu Dan, sa prezinte situatia inlocuirii anvelopelor de iarna cu cele de vara. Acesta a afirmat ca  din lipsa anvelopelor de vara inlocuirea a fost facuta doar la un numar de 50 de masini. Drept urmare a fost convocat si Dl Buzica Octavian pentru a da explicatii referitor la ramanerea in urma a achizitiilor pentru anvelope de vara. Acesta a afirmat ca, se asteapta validarea licitatiei din SEAP, preconizate a se obtine la inceputul lunii mai 2015.
S-a mai precizat ca RCA-ul masinilor SABIF expira la inceputul lunii iunie. Licitatia pentru materiale sanitare, manusi si seringi expira la sfarsitul lunii iulie  dar furnizorul de manusi si seringi  nu si-a mai mentinut pretul promis, singura solutie viabila ramasa pentru aprovizionare cu manusi si seringi este trecerea la achizitii directe. Drept urmare, s-a decis  completarea deficitului de manusi din rezerva de dezastre, urmand a se reface rezerva imediat dupa achizitionarea acestora. Pentru evitarea in viitor a unei situatii asemanatoare, favorizata in principal  si de lipsa personalului necesar compartimentului de achizitii, s-a decis, ca in situatia constatarii unor lipsuri de echipamente si materiale, fiecare sef de compartiment sa se implice direct in completarea referatului de necesitate, precum si in prezentarea acestuia la manager in vederea sustinerii si urgentarii achizitiei.
